ઉતાવળ ન કરો : મોટે ભાગે નાની નાની બાબતો પણ ડિવોર્સનું કારણ બનવા લાગી છે. જ્યારે થોડી સમજદારી અને થોડું એડજસ્ટમેન્ટ કરવાથી લગ્ન બચી જશે અને ખૂબસૂરત પણ બનશે. નાની નાની બાબતો અને વાદ વિવાદ કરી ઝઘડા ન કરો, માત્ર અહમના સંતોષ માટે નહીં નમું એવી કસમ ન ખાવ. ભૂલ થાય તો સોરી બોલી માફી માગો. ભાવનાત્મક લગાવ હોય અને સેક્સ લાઈફ સારી હોય તો ડિવોર્સનો વિચાર સુદ્ધાં ન કરો. કોઈના કહેવા ચડાવવાથી કે પરિવારમાં મતભેદ થવાને કારણે તમારા સંબંધની બલિ ન બનવા દો. જો પાર્ટનર ડિવોર્સની માગણી કરે પણ તમારે ડિવોર્સ ન લેવા હોય તો તમારા સંબંધોને મોકો આપો. ભલે ઝઘડા થતા હોય, પરંતુ પાર્ટનર જવાબદારી નિભાવતો હોય તો ડિવોર્સનો વિચાર ક્યારેય ન કરો. બાળકો માટે લાગણી હોય, કેરિંગની ભાવના હોય, મારકૂટ ન કરતો હોય, એક્સ્ટ્રા અફેર ન હોય છતાં ક્યારેક ઉગ્ર બોલાચાલી થતી હોય તો પણ તેના ગુણોને જાણી ડિવોર્સનો વિચાર ન કરો.